Топчии
Топчѝи е село в Североизточна България. То се намира в община Разград, област Разград.

География 
Селото е разположено в речната долина на някога пълноводната Топчийска река. Основата на долината е равна и оградена от скалите и склоновете на околните хълмове. Областният център Разград се намира на 18 km на юг по Републикански път II-49.

История 
Първите сведения за селото като населено място датират от 7 век. Според изследователи южно от селото в местността Чаирлъка до пещерата Юртлука има останки от средновековна крепост. В по-новата история селото е споменато от пътешественика Феликс Каниц през 1870.

Според данни от Централния военен архив във Велико Търново по време на войните за национално обединение около 70% от жителите на Топчии воюват под знамето на Деветнадесети пехотен шуменски полк. През 1915 г. полкът е дислоциран южно от селото в местността, днес известна като Лагера. През пролетта на 1916 г. войници родом от Опака построяват селската чешма с каменните корита. На видно място върху чешмата, на мраморна плоча е изписано: „Не забравяй Добруджа. 1916 г.“.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 

В селото от края на XIX век функционира Народно читалище „Просвета-1895“. То е основано на 21 януари 1895 от свещеника Симеон Петров, а през 1970 претърпява последната си реконструкция под ръководството на архитектите Петър Попов и Камен Георгиев.

Местният православен храм е посветен на Свети Георги Победоносец. На 28 ноември 1981 г. в селото е открит етнографски комплекс, чиято експозиция показва традициите, бита и културата на капанците.

Скални пещери 
Най-популярните природни забележителности на селото са осемте скални пещери:
 „Дочоулите пещери“ – (с дължина 305 метра)
 „Маргели“ – (с дължина 196 метра)
 „Думчелката 3“ – (с дължина 50 метра)
 „Драганова дупка“ – (с дължина 34 метра)
 „Горното Маргели“ – (с дължина 30 метра)
 „Юртлука“ – (с дължина 23 метра)
 „Малката Думчелка“ – (с дължина 16 метра)
 „Герековата пещера“ – (с дължина 14 метра)

Редовни събития 
Традиционният годишен събор се провежда на 6 май Гергьовден.

Личности 
Родени
 Иван Донев (1941 – 2011), хореограф
 Петко Петров, революционер от ВМОРО, четник на Тале Кръстев

Източници

Външни препратки 

 Страница за Топчии на selo.bg 
 Страница за Топчии на journey.bg
 Читалище Просвета-1895 г. и Етнографски капански комплекс с. Топчии
 Кметство Tопчии

Села в област Разград
Населени места в община Разград